Ret eo ober an diforch etre al liveadur diouzh un tu hag an heñvelaat diouzh an tu all. Lâret e vez eo bet heñvelaet ur fonemenn pa vez livet gant perzhioù ar fonemennoù a deu war he lerch (heñvelaat war-raok) pe en he raok (heñvelaat da heuilh). E brezhoneg e vez kavet choarvoudoù a seurt-se pa vez distaget mat eo /madeo/ rak mouezhiet e vez an /t/ e dibenn ar ger abalamour ma eo ar mouezhiañ ur perzh fonetikel eus ar vogalenn da heul.